Jõhvi–Tartu–Valga tee
Jõhvi–Tartu–Valga tee (põhimaantee nr 3) on üks Eesti põhimaanteid. See saab alguse Tallinna–Narva tee 163. kilomeetril Jõhvi vallas Edise külas. Tee pikkus on 219,6 km, sh 3,5 km pikkune lõik Jõhvi linnas ja 8 km pikkune lõik Tartu linnas. Tee lõpeb Valga linna piiril Valga–Uulu tee 2. kilomeetril. Jõhvi–Tartu–Valga tee moodustab koos Läti maanteega A3 Euroopa maantee E264. Tartu–Nõo teelõik on plaanis ehitada 2020ndate teises pooles neljarajaliseks.